Kultaktiviteten her synes å ha begynt på slutten av den greske bronsealderen og fortsatte uten avbrudd inn i historisk tid. Den siste dokumenterte brukerfasen av helligdommen er datert til romersk keisertid. Stedet er utgravd under ledelse av det tyske arkeologiske institutt i Athen, og per 2007 var det fortsatt undersøkelser på gang. Det er blitt identifisert som en orakelhelligdom viet Apollon. Funn fra stedet er publisert i en monografiserie redigert av det samme tyske instituttet. Så langt er to bind utgitt og omhandler keramiske og metallfunn fra helligdommen.